62021TJ0715_INF
A Törvényszék (kibővített hetedik tanács) 2025. július 2‑i ítélete –Cellnex Telecom és Retevisión I kontra Bizottság
(T‑715/21. sz. ügy)
„Állami támogatások – Digitális televízió – A digitális földfelszíni televíziózás távoli és kevésbé urbanizált területeken történő kiépítésére (Kasztília‑La Mancha régión kívül) nyújtott támogatás – A támogatást jogellenesnek és a belső piaccal összeegyeztethetetlennek nyilvánító határozat – A hivatalos vizsgálati eljárás megindítását elrendelő határozat – Az (EU) 2015/1589 rendelet 6. cikkének (1) bekezdése – Az érintett felek eljárási jogai – Védelemhez való jog – Szelektivitás – Bizonyítási teher”
1.
Megsemmisítés iránti kereset – Jogalapok – Az állami támogatások területén hozott bizottsági határozat ellen felhozható jogalapok – Az érdekelt felek által a valamely támogatást jogellenesnek és összeegyeztethetetlennek nyilvánító és a visszatéríttetését elrendelő határozattal szemben hivatkozott jogalapok – A hivatalos vizsgálati eljárást megindító határozatra vonatkozó jogalapok – Elfogadhatóság
(EUMSZ 108. cikk, (2) bekezdés, EUMSZ 263. cikk)
(lásd: 29–31. pont)
2.
Államok által nyújtott támogatások – A Bizottság által végzett vizsgálat – Az EUMSZ 108. cikk (2) bekezdése szerinti hivatalos vizsgálati eljárás megindítását elrendelő határozat – Indokolási kötelezettség – Terjedelem – Arra irányuló határozat, hogy az érintett felek számára lehetővé váljon a hivatalos vizsgálati eljárásban való hatékony részvétel – A vonatkozó ténybeli és jogi kérdések összefoglalása – A szelektivitás és a gazdasági előny kritériumainak együttes vizsgálata – Megengedhetőség
(EUMSZ 108. cikk, (2) bekezdés; 659/1999 tanácsi rendelet, 1. cikk, h) pont és 6. cikk, (1) bekezdés)
(lásd: 42–64. pont)
3.
Megsemmisítés iránti kereset – Megsemmisítést kimondó ítélet – Joghatások – Az állami támogatásokra vonatkozó szabályok megsértését megállapító bizottsági határozat megsemmisítése – A megsemmisítés visszaható hatálya – Jogellenes és a belső piaccal összeegyeztethetetlen támogatás fennállását megállapító és a visszatéríttetését elrendelő új határozat elfogadása – Megengedhetőség – Feltételek – A megsemmisítést kimondó ítélet indokolásának és rendelkező részének tiszteletben tartásával elfogadott határozat
(EUMSZ 266. cikk)
(lásd: 70–75. pont)
4.
Államok által nyújtott támogatások – A Bizottság által végzett vizsgálat – Közigazgatási eljárás – A Bizottság azon kötelezettsége, hogy felszólítsa az érintetteket észrevételeik megtételére – A Bizottság azon kötelezettsége, hogy közölje az érintett tagállammal a többi érdekelt fél által a hivatalos vizsgálati eljárás megindításáról szóló határozattal kapcsolatban tett észrevételeket – Terjedelem
(EUMSZ 108. cikk; 2015/1589 tanácsi rendelet, 6. cikk)
(lásd: 79–84. pont)
5.
Államok által nyújtott támogatások – Fogalom – Az intézkedés szelektív jellege – A referencia‑rendszer céljára tekintettel összehasonlítható ténybeli és jogi helyzetben lévő vállalkozások közötti különbségtétel – A cél azonosítása
(EUMSZ 107. cikk, (1) bekezdés)
(lásd: 93., 165–172. pont)
6.
Államok által nyújtott támogatások – Fogalom – Az intézkedés szelektív jellege – A referencia‑rendszer céljára tekintettel összehasonlítható ténybeli és jogi helyzetben lévő vállalkozások közötti különbségtétel – A szóban forgó intézkedés elfogadásának időpontjában fennálló helyzet alapján történő értékelés – Bizonyítási teher
(EUMSZ 107. cikk, (1) bekezdés)
(lásd: 101–129. pont)
7.
Államok által nyújtott támogatások – Fogalom – Az intézkedés szelektív jellege – Állami finanszírozás a műsorszórás digitalizálási folyamatának támogatására bizonyos területeken – Értékelési szempontok – A referenciakeret meghatározása
(EUMSZ 107. cikk, (1) bekezdés)
(lásd: 132–161. pont)
Rendelkező rész
1)
A Törvényszék a keresetet elutasítja.
2)
A Törvényszék a Cellnex Telecom, SA‑t és a Retevisión I, SA‑t kötelezi saját költségeiken felül az Európai Bizottság és az SES Astra SA részéről felmerült költségek viselésére.